### 8.     Beslutning om et projekt i Høng lokalområde i 'Fådet Fikset' puljen

**Åbent**

Sagsnr.: 326-2019-1465        J.nr.: 20.00.00           Dokumentnr.:
326-2021-108877

**Sagstype**

Beslutning.

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer arbejder via aktionsgrupper med
indsatser/initiativer. På mødet forelægges det 2. initiativ i Høng lokalområde,
legekonstruktion for børn - Høng Bevægelsespark, med henblik på beslutning om
frigivelse af midler til forslaget. Administrationen har i forhold til
forslaget forholdt sig til aktionsgruppens beskrivelse af gennemførsel og de
krav som har ligget til grund for ’Få det Fikset’ projektet.

**Indstillinger**

Direktøren indstiller,

at     ansøgningen godkendes med en rammebevilling
på 365.000 kr.

at     de
afledte årlige driftsudgifter, der forventes i alt at udgøre 10.000 kr., tilrettes
det administrative budget fra året efter, at legepladsen er taget i brug.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset’ - puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at     puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at     der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

Den konkrete ansøgning fra Høng lokalområde:

Ragnhild Mikkelsen har gennem aktivt opsøgende arbejde ved opslag,
benarbejde hos lokale foreninger og skoler samt ved stand på Folkemødet i Høng
i 2019 fået opmærksomhed på projektet. På denne baggrund er indkommet forskellige
forslag til videre bearbejdning. Aktionsgruppen har etableret egen mail og
udarbejdet lokal folder som er omdelt i ca. 2-300 eksemplarer.

Projekterne er fremlagt på borgermøde og der blev stemt på
de enkelte forslag. De fem med højest tilslutning gik videre til yderligere
bearbejdning. Efter yderligere bearbejdning er der holdt afstemningsmøde, hvor
alle fem projekter blev endelig godkendt.

De fem projekter er:

1.    Lys på stier
bl.a. Blommehaven-Askelunden

2.    Legekonstruktion
for børn – Høng Bevægelsespark

3.    Uderum ved
biblioteket

4.    Julebelysning
Hovedgaden

5.    MTB-spor i og
omkring Høng

I alle projekterne er der estimeret en økonomi indenfor
områdets samlede ramme på en mio. kr. Aktionsgruppen valgte i første omgang
valgt at søge om Kommunalbestyrelsens godkendelse af ”Lys på stier”, da det har
været et stort ønske at kunne realisere hurtigst muligt. Kommunalbestyrelsen
godkendte projektet i februar 2021. De øvrige projekter bliver fremlagt for
Kommunalbestyrelsen efterhånden som aktionsgruppen færdiggør ansøgningerne til
endelig godkendelse.

Nu er aktionsgruppen så langt med materialet til det næste
projekt, at man søger om godkendelse i Økonomiudvalget og Kommunalbestyrelsen.

*Legekonstruktion for børn – Høng Bevægelsespark*

I Høng Bevægelsespark har der i flere
år været en aktivitetsplads med forskellige lege- og motionsredskaber. Dette
’Få det Fikset’ projekt handler om en ny legeaktivitet målrettet til mindre
børn – herunder også til børn med bevægelseshandicap. Legekonstruktionen bliver
et supplement til de eksisterende lege- og motionsaktiviteter på pladsen.
Legekonstruktionen der søges midler til, er bygget op som et rampesystem med
adgang til aktivitetsvægge, 3 rutsjebaner i forskellige højder og en
glidespiral.

Det har været vigtigt for aktionsgruppen
at Legekonstruktionen skal være tilgængelig for alle børn og er derfor opbygget
med rampesystem, som muliggør at børn i kørestole eller med gangstativer kan
bevæge sig op i aktiviteten og være en del af fællesskabet. Legekonstruktionen
der søges midler til, er således en aktivitet tilgængelig for alle børn.

*Administrationens bemærkninger*

Projektet opfylder de rammer for anvendelse af puljen, der
er skitseret i bilaget til budgetafta-len. Bevægelsesparken hvor det ansøgte
projekt skal opstilles ligger i nær tilknytning til både Høng Bibliotek og
Kultur- og Emil Henriksen som i øvrigt var nomineret som Årets
Idrætsbyggeri 2021.

Der er foretaget jordprøver på arealet, som har vist at
jorden er ren.

Herudover er der ikke yderligere bemærkninger til projektet.

*Afledte driftsudgifter*

Der vil være afledte driftsomkostninger til projektet. Udgifterne
er til:

·
Tilsyn af legepladsinspektør (ifølge en ny standard skal det være
årligt)

·
Kvartalsvis tjek af konstruktioner, tjek af fundamenter,
efterspænding, smøring

·
Nødvendigt vedligehold og reparation, estimeret til 2,5% af
anlægssum = ca. 10.000 kr. årligt

Der er driftsudgifter til den nuværende lege-og
motionsplads. Med ’Få det Fikset’ – projektet udvides legepladsen med
yderligere legeredskaber. Aktionsgruppen i Høng vil i samarbejde med Høng
Lokalråd tage sig af ugentligt tilsyn.

Det er administrationens anbefaling, at driftsudgifterne
fremover afholdes af kommunen, da det vil være vanskeligt at opdele drift og
vedligeholdelse mellem kommunen og initiativtagerne, da pladsen kommer til at
fremstå som én samlet plads.

**Økonomiske konsekvenser**

Høng lokalområdes samlede andel af puljen til
Lokalsamfundenes ’Få det Fikset’ projekter er 1.000.000 kr. Der er godkendt et
projekt på 257.580 kr. ekskl. Moms. Det betyder, at der resterer 742.420 kr. af
Høngs pulje til øvrige ’Få det Fikset’ projekter. De samlede omkostninger til
legekonstruktion for børn Regitse Skov er estimeret til 365.000 kr.
Restrådighedsbeløbet er herefter 377.420 kr. Når projektet er gennemført og de
endelige omkostninger er kendt, vil en eventuel uforbrugt del af rammen til
udvidelse af legekonstruktionen for børn kunne tilgå øvrige ’Få det Fikset’
projekter i Høng.

De afledte årlige driftsudgifter forventes i alt at udgøre
10.000 kr. og tilrettes det administrative budget fra året efter, at
legepladsen er taget i brug.

[adresse] bemærkninger er
indarbejdet i sagen

**Økonomiudvalgets møde den 16.
juni 2021:**

Anbefales.

**Bilag**

|  |  |
| --- | --- |
| Ansøgning om legeopstilling for mindre børn | 326-2021-134163 |